378.09 REGOLAMENTI DWAR PREZZIJIET INDIKATI SKOND L-ATT DWAR L-AFFARIJIET TAL-KONSUMATUR L-AVVIŻ LEGALI 283 ta’ l-2002, kif emendat bl-Avviż Legali 425 ta’ l-2007. L-AVVIŻ LEGALI 283 ta’ l-2002, kif emendat bl-Avviż Legali 425 ta’ l-2007. 1. Titolu. It-titolu ta’ dawn ir-regolamenti hu Regolamenti dwar Prezzijiet Indikati skond l-Att dwar l-Affarijiet tal-Konsumatur. 2. Tifsir. Kap. 378. (1) Kull riferenza f’dawn ir-regolamenti għal "l-Att" hija riferenza għall-Att dwar l-Affarijiet tal-Konsumatur, u bla ħsara għad-disposizzjonijiet tas-sub regolament (2), id-disposizzjonijiet ta’ l-artikolu 2 ta’ l-imsemmi Att għandhom japplikaw għal dawn ir-regolamenti. (2) F’dawn ir-regolament ikemm-il darba ir-rabta tal-kliem ma tkunx teħtieġ xort’oħra: "konsumatur " tinkludi kull xerrej finali; " oġġetti mibjugħin bil-kwantità " tfisser oġġetti li mhumiex ippakkjati minn qabel u li jintiżnu u jitkejjlu fuq talba tal-konsumatur; "prezz " tfisser il-prezz tax-xiri, u f’kull każ, il-prezz indikat għandu jkun il-prezz aħħari għall-bejgħ bl-imnut jew il-prezz aħħari ta’ unità, inkluża t-taxxa fuq il-valur miżjud (VAT) u kull taxxa jew dritt ieħor; "rata perċentwali annwali " tfisser dik ir-rata stabbilita skond ir-regolamenti maħruġa taħt l-artikolu 7(f) ta’ l-Att. 3. Drittijiet tal-konsumaturi. (1) Il-konsumaturi għandhom dritt li jirċievu informazzjoni adegwata, korretta u mhux ambigwa fir-rigward tal-prezz ta’ l-oġġetti mibjugħin lilhom jew offruti lilhom għall-bejgħ, u dan biex ikunu jistgħu jieħdu deċiżjoni informata bażata fuq tqabbil sempliċi. (2) Id-disposizzjonijiet tas-sub regolament (1) ma għandhomx ikunu direttament enforzabbli f’ebda qorti jew tribunal, iżda għandhom jiġu adottati fl-interpretazzjoni u l-implimentazzjoni ta’ dawn ir-regolamenti. 4. Negozjant li joffri oġġetti għall-bejgħ bl-imnut lill-konsumaturi għandu juri permezz ta’ mmarkar adatt, jew b’metodi oħra jindika b’mod ċar, il-prezz ta’ l-oġġetti illi jkunu qed jiġu offruti. 5. Prezzijiet indikati. (1) Kull negozjant għandu jesibixxi b’mod li jidher sew fil-lok ta l-kummerċ tiegħu, kampjun ta’ kull xorta, daqs, tip jew marka ta’ l-oġġetti li jkun qed jaħżen, u kull kampjun bħal dak għandu jkollu tikketta jew marka li turi l-prezz li bih dawk l-oġġetti jkunu qed jiġu offruti għall-bejgħ. (2) Kull indikazzjoni ta’ prezz meħtieġa skond dawn ir-regolamenti għandħa ssir u tintwera b’mod li ma jkunx ambigwu u li jkun faċilment identifikabbli u jinqara’ b’mod ċar. (3) Il-figura li turi l-prezz fuq dik it-tikketta jew marka għandha tkun stampata b’mod ċar u b’tipi grassi jew xort’oħra indikata bil-miktub. (4) Kull xorta, daqs, tip jew marka ta’ oġġetti murija ġewwa vetrina ta’ ħanut, jew fuq barra tal-ħanut, għandu jkollu t-tikketta tal-prezz relattiv għall-bejgħ kif meħtieġ bis-sub regolamenti ta’ qabel: Iżda meta jkun hemm iktar minn oġġett wieħed ta’ l-istess xorta, daqs, tip jew marka ta’ l-istess oġġetti li jkun qed jiġi hekkesibit, ikun biżżejjed jekk il-prezz jintwera fuq wieħed biss minn dawk l-oġġetti. (5) Fir-rigward ta’ oġġetti inklużi ħwejjeġ ta’ l-ikel li jinbiegħu jew jiġu offruti għall-bejgħ lill-konsumaturi skond il-piż jew il-volum ta’ kull unità, għandhom jiġu indikati- (a) kemm il-prezz attwali ta’ l-oġġett (li jkun il-prezz għal kwantità determinata ta’ l-oġġett); (b) kemm ukoll il-prezz ta’ l-unità ta’ kejl (li jkun il-prezz finali għal kilo, litru, metru, metru kwadru, jew metru kubu ta’ l-oġġetti.) (6) Oġġetti li jkunu ppakkjati minn qabel, inklużi oġġetti ta’ l-ikel, u li jkunu mibjugħa fi kwantitajiet stabbiliti minn qabel jew li jkunu varjabbli għandhom juru kemm il-prezz tal-bejgħ kif ukoll il-prezz ta’ l-unità ta’ kejl. (7) Prodotti mibjugħin bil-kwantità għandhom juru l-prezz ta’ l-unità ta’ kejl. (8) Fil-każ ta’ prodott ta’ l-ikel solidu li jkun ippakkjat minn qabel u li jkun ippreżentat f’xi likwidu, il-prezz ta’ l-unità ta’ kejl għandu jirreferi għall-piż nett imnixxef ta’ l-oġġett. Meta jingħata prezz ta’ l-unità ta’ kejl ukoll b’riferenza għall-piż nett tal-prodott, għandu jkun indikat b’mod ċar liema prezz ta’ l-unità ta’ kejl ikun jirreferi għall-piż nett imnixxef u liema jkun dak li jirreferi għall-piż nett. (9) L-indikazzjoni ta’ kull prezz fuq ippustjar, ippakkjar jew kunsinna ta’ l-oġġett m’għandux ikun ambigwu u għandu jkun faċilment identifikabbli u li jinqara b’mod ċar. (10) Il-prezz ta’ bejgħ u l-prezz ta’ l-unità ta’ kejl skond dawn ir-regolamenti għandu jkun fil-munita Maltija. 6. Eżenzjoni mir-regolamenti. (1) Id-disposizzjonijiet tar-regolament 5 ma japplikawx għal: (a) oġġetti fornuti bl-iskop ta’ bejgħ mill-ġdid; (b) oġġetti mibjugħin waqt li jkun qed jiġi provdut servizz; (ċ) bejgħ bl-irkant jew bejgħ ta’ xogħlijiet artistiċi jew antikitajiet; (d) xireklam għal dawk it-tipi ta’ oġġetti, kemm-il darba l-prezz tal-bejgħ ma jkunx indikat f’dak l-istess reklam. (2) Id-Direttur jista’, minn żmien għal żmien, permezz ta’ Ordni ppubblikata fil-Gazzetta, jeżenta kull oġġetti jew kategorija ta’ oġġetti addizzjonali mid-disposizzjonijiet ta’ dawn ir-regolamenti, u dan jista’ jinkludi l-eżenzjoni ta’ kategoriji ta’ oġġetti mill-obbligu li jintwera ukoll il-prezz ta’ l-unità ta’ kejl. (3) Id-Direttur jista’, f’ċirkostanzi partikolari fejn jikkonsidra li l-osservanza tagħhom tkun eċċessivament oneruża, b’avviż pubblikat fil-Gazzetta, jeżenta bejjiegħa żgħar bl-imnut jew lil kull kategorija oħra ta’ kummerċ anti li jkunu speċifikati, ġeneralment jew fir-rigward ta’ xi wieħed jew iktar mill-oġġetti speċifikati fl-avviż, mill-obbligu li jesibixxu l-prezz ta’ l-unità ta’ kejl skond dawn ir-regolamenti, bla ħsara għal dawk il-kondizzjonijiet li jista’ jqis li jkunu xierqa. 7. Setgħa tad-Direttur. Mingħajr preġudizzju għar-regolamenti hawn qabel imsemmija id-Direttur jista’, fir-rigward ta’ oġġetti offruti għall-bejgħ lill-konsumaturi, jimponi kull rekwiżit jew kondizzjoni oħra speċifiċi u addizzjonali illi jidhrulu xierqa fir-rigward tal-manjiera kif prezzjijiet u informazzjoni oħra jiġu indikati jew murija, inklużi limitazzjonijiet għall-informazzjoni li tista’ tiġi indikata jew murija, u l-kummerċ ant involut iku n obbligat jikkonforma ruħu magħhomskondhekk. 8. Għoti ta’ informazzjoni. Il-kummerċ anti għandhom jipprovdu lid-Direttur jew lil kull uffiċjal awtorizzat minn u bil-miktub, kull informazzjoni li tista’ tiġi mitluba mid-Direttur li jkun qed jaġixxi konformement mal-funzjonijiet tiegħu taħt dawn ir-regolamenti, f’dik il-forma u f’dak il-perijodu ta’ żmien raġonevoli li d-Direttur jogħġbu jistabbilixxi. 9. (1) Kull persuna li tikser jew tonqos milli tħares id-disposizzjonijiet ta’ dawn ir-regolamenti tkun ħatja ta’ reat. (2) Proċeduri flr-rigward ta’ reat kontra dawn ir-regolamenti għandhom jinbdew fi żmien erba’ xhur mill-għemil tar-reat. (3) Kull min jikser dawn ir-regolamenti jista’, meta jinsabħati, jeħel: (a) fil-każ ta’ sejbien ta’ ħtija għall-ewwel darba, multa ta’ mhux inqas minn mija u sittax-il euro u sebgħa u erbgħ in ċenteżmu (116.47) u mhux iżjed minn elfumija u erbgħa u sittineuroudisgħa u sitt inċ enteżmu (1, 164.69); (b) Kap. 441. Kap. 441. fil-każ ta’ sejbien ta’ ħtija għat-tieni darba jew aktar drabi, multa ta’ mhux inqas minn mija u sittax-il euro u sebgħa u erbgħ in ċenteżmu (116.47) u mhux iżjed minn elfumija u erbgħa u sittineurou disgħa u sitt inċ enteżmu (1, 164.69) u s-sospensjoni ta’ kull liċenzja jew awtorizzazzjoni, tkun kif tkun deskritta, maħruġa mid-Direttur jew kull liċenza maħruġa taħt l-Att dwar il-Liċenzi tal-Kummerċ jew taħt kull liġi oħra għal perjodu mhux iżjed minn ġim għa; u l-Qorti tista’ fil-każ ta’ sejbien ta’ ħtija għat-tieni darba jew aktar drabitordna l-pubblikazzjoni f’xi wieħed jew aktar mill-ġurnali ta’ kuljum tas-sentenza mgħoddija fuq minjinsabħati, jew dikjarazzjoni jew sunt ta’ l-istess sentenza. 10. Responsabilità tal-kummerċ anti. Kull kummerċjant għandu jieħu l-miżuri kollha neċessarji sabiex jiżgura konformità ma’ dawn ir-regolamenti; u anki meta l-ksur jew in-nuqqas ta’ tħaris ta’ dawn ir-regolamenti jista’ jiġi attribwit lil xi persuna fl-impjieg ta’ tali kummerċant, jew fl-eżerċizzju ta’ xi att jew funzjoni awtorizzata jew permessa minn dak il-kummerċant, għandhom ukoll jinbdew proċeduri kontra dak il-kummerċjant.